IS-kvinnen overført til fengsel

Den 29 år gamle IS-kvinnen er i dag flyttet fra Ullevål sykehus, hvor hun har vært siden hun kom til Norge.

Oppdatert 29. januar

Det bekrefter PST overfor VG.

– Den siktede er i dag overført fra varetekt på sykehus til fengsel, skriver kommunikasjonsdirektør Trond Hugubakken i PST til VG i en e-post.

Han skriver videre at kvinnen samarbeider med PST.

les også Dette visste UD om Syria-guttens helsetilstand

Kvinnens advokat Nils Christian Nordhus sier til VG at kvinnen har samtykket til overføringen.

– Hun har hele tiden vært innforstått med at hun ville bli overført til en ordinær varetektsavdeling, sier Nordhus til VG.

– Dette innebærer at moren skilles fra barna, hvordan påvirker det dem?

– Barna blir heldigvis veldig godt ivaretatt av offentlige instanser, i samråd med mor.

les også IS-kvinnens far til VG: – Tillit til at min datter får rettferdig dom

Pågrepet på Gardermoen

Den 29 år gamle kvinnen ble pågrepet av PST allerede da hun ankom Gardermoen tidligere i januar. Siden det har hun vært på Ullevål sykehus sammen med sine to barn.

Kvinnen er siktet for deltakelse i terrororganisasjonen IS i Syria.

Avgjørelsen om å hente kvinnen hjem ble tatt i hemmelighet allerede i fjor høst. Frp var uenige og tok dissens.

Da nyheten om at hun skulle hentes hjem til Norge ble kjent, gikk det få dager før Frp valgte å gå ut av regjeringen med hjemhentingen som bakteppe.

Publisert: 28.01.20 kl. 12:31 Oppdatert: 29.01.20 kl. 04:56

Les også

Mer om Den islamske staten (IS)